paragraph_text: Crnogorcima je ostala Drobnjački bataljun, zadnja pričuva te su i nju poslali u bitku koja je uspjela zauzeti prvi red rovova, ali ne i drugi, zbog čega su se vratili na polazne položaje. Oko podne poduzeli su drugi juriš koji je potpuno uspio. Ušli su u oba reda rovova i izbila je borba prsa o prsa. U tome su uspjeli te su prisilili Austro-Ugare na povlačenje. Uspjeh je bio i na drugom položaju. Rovčani su zauzeli Golu Kosu koja se od Razvršja spušta ka Bojinoj Njivi. Zatim je bojište utihnulo na tri sata.